NaiveNeuron/SloPal huggingface dataset:
Bugár, Béla, poslanec NR SR (2015-12-11):
Ďakujem, pán predsedajúci. No, pán kolega Érsek, tak ako ja som nedostal odpoveď od pána ministra na to, že prečo štátny podnik slovenský, teda vodohospodársky podnik, bolo potrebné vymeniť na súkromnú firmu a zabezpečiť takto súkromnej firme oveľa väčšie peniaze, tak predpokladám, že ani ty nedostaneš odpoveď, takisto ani v prípade pontónov. Však my sme tam boli, my sme zisťovali, stojí to obrovské množstvo peňazí. A nakoniec ten dotyčný, ktorý tu musel zobrať, teraz hovorím o obciach, no tak musí to strážiť, nedostáva za to pomaličky nič, ale hlavne, že prenajímateľ už bol dopredu dohodnutý. A nič si z toho nerob, že niektorí útočia, lebo ja stále hovorím, že kto nemá argumenty, tak, samozrejme, útočí. Takže na teba argumenty asi nemajú, lebo nikto to nevie vysvetliť, prečo takýmto spôsobom treba obrovské množstvo peňazí vyhodiť von oknom. Kompu nikto nezávidí, dokonca ja tvrdím, že tí občania si zaslúžia oveľa viac, nie kompu. Tu sa nejedná o to, že by si to nezaslúžili, tu sa jedná o to, že si nezaslúžia, aby takýmto spôsobom boli zneužití na to, aby sa mohlo kradnúť, aby mohli niektorí kradnúť.
Kollár, Boris, predseda NR SR (2021-09-30):
S ďalšou faktickou poznámkou vystúpi pán poslanec Beluský.
Bugár, Béla, doterajší podpredseda NR SR (2012-04-04):
Jozef Valocký.
Ráž, Jozef, minister dopravy SR (2023-12-07):
Ospravedlňujem sa za meškanie ešte raz. Vážený predseda Národnej rady Slovenskej republiky, vážené panie poslankyne, vážení páni poslanci, 	dovoľte mi uviesť materiál vládny návrh zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov. Návrh zákona predstavuje právny základ, ktorý umožní poskytnúť verejné prostriedky formou príspevku v civilnom letectve ako minimálnu pomoc alebo štátnu pomoc na vykonávanie pravidelnej obchodnej leteckej dopravy medzi letiskami určenými na vykonávanie obchodnej leteckej dopravy na území SR – Letisko Milana Rastislava Štefánika v Bratislave, Letisko Košice, Letisko Piešťany, Letisko Poprad – Tatry, Letisko Žilina alebo medzi týmito letiskami a letiskami mimo územia Slovenskej republiky. Potreba predmetného motivačného nástroja, teda stimulu, vyplynula z diskusií, ktoré viedlo Ministerstvo dopravy Slovenskej republiky nielen s prevádzkovateľmi letísk a organizáciami cestovného ruchu, ale aj s vybranými leteckými dopravcami Európskej únie. Títo leteckí dopravcovia uviedli, že zavedenie nového leteckého spojenia je spojené s istým finančným rizikom a požiadali Ministerstvo dopravy Slovenskej republiky o vytvorenie nástroja na podporu zavedenia a prevádzkovania nových leteckých spojení. Poskytnutím príspevku v civilnom letectve na uvedený účel sa umožní aj realizácia záväzkov, ktoré Slovenskej republike vyplývajú zo schválených investičných zmlúv. Dovolím si Vás požiadať o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem Vám za pozornosť.
B. Bugár, podpredseda NR SR: (2006-02-03):
Otváram rozpravu a pýtam sa, či sa hlási niekto do rozpravy k tomuto bodu programu ústne, keďže som nedostal písomné prihlášky do rozpravy. Konštatujem, že nie. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Vážené panie poslankyne, páni poslanci, ešte máme prerokovať správu o boji proti prejavom násilia, intolerancie a extrémizmu v Slovenskej republike (tlač 1414). Pán minister je vo výťahu, neviem, či je zaseknutý, ale odporúčam, aby sme tých pár minút počkali. To je posledný bod, ktorý teraz prerokujeme. Na 10.00 hodinu som zvolal alebo sme zvolali členov vlády. Budú odpovede na interpelácie, interpelácie, o 11.00 hodine budeme hlasovať o prerokovaných bodoch programu a potom ešte uskutočníme opakovanú voľbu členov do Rozhlasovej rady a potom by sme skončili rokovanie 55. schôdze Národnej rady. Ako vidíte, pán minister sa nezasekol vo výťahu, takže budeme pokračovať správou o boji proti prejavom násilia, intolerancie a extrémizmu v Slovenskej republike (tlač 1414). Prosím teraz pána ministra vnútra Slovenskej republiky Vladimíra Palka, aby správu uviedol. Nech sa páči.
Valocký, Jozef, poslanec NR SR (2011-06-29):
Prečítajte si... Ďakujem veľmi pekne, no.
M. Hort, podpredseda NR SR: (2009-04-29):
A teraz prosím pána poslanca Jána Čecha, ktorého určil ako spoločného spravodajcu výbor pre pôdohospodárstvo, životné prostredie a ochranu prírody, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Mora, Ján, poslanec NR SR (2017-05-17):
Čiže ešte raz, vážená pani predsedajúca, vážené panie poslankyne, páni poslanci, tak ako bolo povedané predkladateľom tohto zákona Milanom Uhríkom, cieľom je zákaz vysielania reklamy v časovom období, kedy vysielanie sledujú deti a mládež do 18 rokov. A tak isto ďalším cieľom tohto návrhu zákona je celkový zákaz pôsobenia osôb mladších ako 15 rokov v reklame. Tak ako bolo povedané, čo sa týka tých severských krajín, za príklad si môžme zobrať Švédsko a Nórsko, kde je zakázaná akákoľvek reklama zameraná na deti. Som si vedomý, že proti tomuto návrhu zákona budú hlavne akože liberálni poslanci za SaS či OĽANO, na druhej strane som presvedčený, že veľa ľudí si uvedomilo, že liberalizmus je cesta do pekla, takže to je nepodstatné. V dnešnej dobe je už viac ako nutné si uvedomiť, že jadrom a základom každej kultúry sú hodnoty. Tie si každý mladý človek osvojuje vo svojej mladosti v procese výchovy a socializácie. Je takým všeobecným pravidlom, že základné hodnoty si mladý človek získava do desiateho až dvanásteho roku života, v nasledujúcich rokoch je ich už meniť veľmi náročné. A preto by sme práve tu pri otázke detí, našej budúcnosti, mali myslieť dopredu a hlavne prezieravo. Určite ste si všimli, že na deti ako potenciálnych zákazníkov je zameraných čím ďalej tým viac reklám a podnetov najrôznejšieho charakteru. A tento už, bohužiaľ, fakt nás privádza k otázkam, či sú deti schopné odolávať parlamentnému tlaku sofistikovaných komunikačných prostriedkov a hlavne či je vôbec etické vystavovať ich tomuto tlaku. Verím, že každý súdny človek, dospelý, je si vedomý skutočnosti, že deti nemajú voči reklame vytvorené žiadne obranné mechanizmy a akceptujú všetko, čo im je predložené a neustále vtĺkané do hláv. Nadnárodné korporácie využívajú efektívny marketing zameriavajúci sa na deti, využívajúc najnovšie psychologické výskumy. Tieto spoločnosti sú schopné vytvárať sofistikované marketingové stratégie využívania týchto výskumov, ktoré analyzujú detské správanie, fantáziu, umeleckú činnosť, dokonca ich sny. Zároveň by som chcel apelovať na zdravý rozum kolegov poslancov, aby v tejto chvíli nemysleli na mecenášov z marketingového prostredia, ale aby mysleli na deti, budúcnosť nášho slovenského národa, pretože je nepochybný fakt, že reklama vytvára u detí konzumné návyky, spomaľuje ich morálny rozvoj a utlmuje ich tvorivé myslenie. Ďakujem za podporu.
Žiga, Peter, podpredseda NR SR (2023-11-23):
267. Pani poslankyňa Kolíková.
P. Hrušovský, podpredseda NR SR: (2001-09-12):
J. Prokeš, poslanec: Ďakujem, pán predsedajúci. Pani poslankyňa Tóthová, nemôžem s vami súhlasiť, že dnešná vláda vodu káže a víno pije. Podľa mňa pijú metylalkohol, pretože si nedokážu po sebe už ani prečítať tie návrhy, ktoré predložili, ináč by ich nemohli predkladať, pretože obsahujú také chyby, ktoré jasne svedčia o tom, že si predkladateľ po sebe ten návrh ani len neprečítal. To je jedna vec a na otázku, ktorú ste položili ohľadne dezintegrácie štátu, či to nie je zámer, pani poslankyňa, na tú otázku sú len dve možné odpovede. Buď je to naozaj zámer, a preto sú zámerne tieto návrhy zákonov tak formulované, aké sú, alebo ide o totálny diletantizmus a nezodpovednosť vlády a celej vládnej koalície! Ďakujem.
Kadúc, Miroslav, poslanec NR SR (2015-09-16):
Ďakujem pekne. Pán minister, asi sa zhodneme, nie asi, určite sa zhodneme, že primárnou alebo jednou zo základných funkcií štátu je bezpečnosť občanov. Preto ja sa chcem konkrétne spýtať na tie čísla, ktoré nás trápia, a vy hovoríte, že máte od spravodajských služieb informácie. Ja len dávam na vedomie, že kľudne môžeme rokovať o niektorých veciach aj v utajenom režime. Ak nie tu, na branno-bezpečnostnom výbore. Tieto čísla podľa mňa je jedna z kľúčových vecí, ktoré pomôžu diskusii, či v parlamente, ale aj voči verejnosti. Toto je podľa mňa fakt zásadné. Ďalšia vec. Mal som tú príležitosť byť v Medveďove aj na cudzineckej polícii v Bratislave. Stretli sme sa s niektorými situáciami, ktoré nie sú úplne šťastné, a pán riaditeľ apeloval na to, že nie sú, nemajú právo prinútiť migranta, aby mu zobrali krv. To vám dávam opäť do pozornosti na nejaký námet na právnu úpravu, aby to bolo podobne, ako je to v trestnom konaní, že ak je nutnosť, tak zoberme krv. Pretože nevieme, kto sem chodí, a nevieme, s akými chorobami sem chodí. Títo ľudia proste unisono odmietajú zobratie krvi. Čo ma zaujíma, je, ako to funguje, keď migrant povie, že ja som z krajiny Kamerun, potom povie, že je z Maroka. Proste, že nevieme zistiť jeho krajinu pôvodu. Kam ho nakoniec vrátime? Ako sa vysporiadať s týmto problémom, nie iba celoslovensky, ale aj európsky? A ešte jedna vec na podnet pána Poliačika, len pripomínam, že európsky súdny dvor pre ľudské práva v roku 2011 konštatoval, že Grécko nie je schopné splniť podmienky pre azyl. Takže to len do diskusie. A predsa, ja považujem to, čo robilo Maďarsko za veľmi dobré, hodné príkladu solidarity a myslím si, že mali by sme ísť rovnakým smerom... (Prerušenie vystúpenia časomerom.)
Sulík, Richard, predseda NR SR (2011-07-08):
Nejak ste tam zostal sám, pán Ondruš, zrazu. Pán poslanec Markovič.
Danko, Andrej, predseda NR SR (2019-03-29):
Poslanec Pavelka.
Sulík, Richard, predseda NR SR (2011-06-01):
S faktickou poznámkou jedna poslankyňa. Uzatváram možnosť. Nech sa páči, pani poslankyňa Dubovcová.
V. Tomanová, ministerka práce, sociálnych vecí a rodiny SR: (2008-10-29):
Ďakujem, pán predsedajúci.
Ďuriš Nicholsonová, Lucia, podpredsedníčka NR SR (2018-05-28):
Pán poslanec Mazurek.
Matovič, Igor, poslanec NR SR (2012-08-06):
Pán poslanec Mihál, myslím si, že tá jedna citácia, ktorou ste citovali Národnú banku alebo stanovisko Národnej banky Slovenska, hovorí všetko za seba. Že keď Národná banka napíše, že za dva dni sa nedá zodpovedne zanalyzovať tento zákon a nedajú sa vyjadriť k nemu zodpovedne pripomienky, tak akú šancu má jednotlivý poslanec Národnej rady alebo poslanecký klub, alebo obyčajná verejnosť, ktorá by mala mať šancu sa vyjadriť k tomuto návrhu zákona? Keď nič iné, tak, ľudia v SMER-e, prosím vás, aspoň toto by mohlo na vás zabrať, keď inštitúcia s tisícdvesto ľuďmi, špičkovými odborníkmi na ekonomiku, nedokáže za dva dni zanalyzovať pripomienkového konania zákon, tak nechcite to, prosím vás, aj od ostatných ľudí.
B. Bugár, podpredseda NR SR: (2001-10-04):
Vážení páni poslanci, vážené panie poslankyne, žiadam vás, aby ste sa prezentovali. Nech sa páči, prezentujme sa. (Hlasovanie.) Prítomných je len 52 poslancov. Vyzývam vás všetkých, aby ste sa vrátili do rokovacieho priestoru. Za chvíľočku sa budeme znova prezentovať. Ak bude málo poslancov, tak bude 15-minútová prestávka. Nech sa páči, prezentujme sa znovu, aby sme mohli začať rokovať. Prezentujte sa, prosím. (Hlasovanie.) Prítomných 78 poslancov. Takže, vážené panie poslankyne, vážení páni poslanci, budeme hlasovať o návrhu na doplnenie programu, ktorý už bol doobeda podaný v mene poslaneckých klubov SDK, SDĽ, SMK, SOP, KDH, t. j. návrhu zaradiť do programu 51. schôdze bod – návrh vlády na skrátené legislatívne konanie o vládnom návrhu zákona, ktorým sa mení zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z. a ktorým sa mení a dopĺňa zákon č. 328/1991 Zb. o konkurze a vyrovnaní v znení neskorších predpisov (tlač 1211). Ďalej, samozrejme, sa navrhuje, aby sme ihneď po vyslovení súhlasu Národnej rady s návrhom vlády na skrátené legislatívne konanie pristúpili k prvému čítaniu o uvedenom vládnom návrhu zákona. O tomto návrhu poslaneckých klubov dávam hlasovať. Nech sa páči, prezentujme sa a hlasujme. (Hlasovanie.) Prítomných 74 poslancov. Vyzývam všetkých poslancov a poslankyne, aby sa vrátili do rokovacieho priestoru, budeme hlasovať. Ak nebude dostatok poslancov, tak, samozrejme, bude 15-minútová prestávka prvýkrát podľa rokovacieho poriadku. Takže, vážené panie poslankyne, vážení páni poslanci... (Hlasy z pléna.) Pani poslankyňa, po hlasovaní môžete dať procedurálny návrh. Páni poslanci a panie poslankyne, budeme znovu hlasovať o návrhu na doplnenie programu, návrhu vlády na skrátené legislatívne konanie. Nech sa páči, prezentujme sa a zároveň hlasujme. (Hlasovanie.) Prítomných 73 poslancov. Prestávka do 15.50 hodiny. (Dlhá pauza pre nedostatočný počet poslancov v rokovacej sále o 15.33 hodine.) (Pokračovanie rokovania o 15.51 hodine.)
Blaha, Ľuboš, podpredseda NR SR (2024-05-02):
Vážené pani poslankyne, vážení páni poslanci, budeme pokračovať v popoludňajšom rokovaní desiateho dňa 12. schôdze Národnej rady Slovenskej republiky. Na rad by mala ísť tlač 43, ale ako už bolo oznámené, prepadne na záver rokovania, a preto prechádzame k prvému čítaniu o návrhu poslancov Anny Záborskej a Richarda Vašečku na vydanie zákona, ktorým sa mení a dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov. Návrh zákona má tlač 44, návrh na jeho pridelenie na prerokovanie výborom je v rozhodnutí č. 50. Dávam slovo poslancovi Richardovi Vašečkovi, aby návrh zákona uviedol. Nech sa páči, pán poslanec. (Rokovanie v prvom čítaní o návrhu poslancov Národnej rady Slovenskej republiky Anny Záborskej a Richarda Vašečku na vydanie zákona, ktorým sa mení a dopĺňa zákon Národnej rady Slovenskej republiky č. 301/1995 Z. z. o rodnom čísle v znení neskorších predpisov , tlač 44.)
Ďuriš Nicholsonová, Lucia, podpredsedníčka NR SR (2018-12-03):
V súlade s rokovacím poriadkom teraz vystúpi v rozprave pán predkladateľ. Nech sa páči.
Blanár, Juraj, podpredseda NR SR (2021-05-12):
Faktickú poznámku má pán poslanec Eduard Kočiš.
T. Cabaj, podpredseda NR SR: (2009-10-27):
Dávam teraz slovo spoločnému spravodajcovi výboru pre financie, rozpočet a menu predsedovi tohto výboru Jozefovi Burianovi, aby nás informoval o výsledku rokovania vo výboroch a zároveň aj aby odôvodnil  návrhy a stanovisko gestorského výboru. Nech sa páči, pán predseda, máte slovo.
Števulová, Zuzana, poslankyňa NR SR (2024-01-25):
Ja chcem povedať, že ako poslankyňa PS aj v mene klubu sa pripájame k procedurálnemu návrhu pani Marcinkovej a Kolíkovej. Odôvodnenie: Sú tu poslanci, ktorí sú trestne... (Prerušenie vystúpenie predsedajúcim.)
Babič Ján, poslanec NR SR (2012-09-19):
Keďže sme hlasovali o všetkých bodoch zo spoločnej správy a mám splnomocnenie gestorského výboru, dajte, prosím, hlasovať o postúpení vládneho návrh zákona do tretieho čítania ihneď.
Vons, Peter, poslanec NR SR (2022-06-15):
Vážený pán predsedajúci, vážený kolega, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Jaroslava Karahutu, Jozefa Lukáča, Evy Hudecovej a Miroslava Žiaka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, tlač 1062. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh, aby návrh zákona prerokovali výbory: ústavnoprávny výbor, výbor národnej republiky pre hospodárske záležitosti (Výbor Národnej rady Slovenskej republiky pre hospodárske záležitosti, pozn. red.). Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9. septembra 2022 a v gestorskom výbore do 12. septembra 2022. Ďakujem, skončil som, pán predsedajúci. Prosím, otvorte rozpravu.
Pčolinský, Peter, poslanec NR SR (2018-12-05):
Ďakujem pekne. Pán Martinák, som veľmi rád, že vy ako spiaca bunka klubu SMER ste dnes prvýkrát vystúpili v rozprave, odkedy ste v parlamente. Som naozaj rád, že ste sa našli v tejto téme. Ale bolo by dobré, aby ste rovno povedali tým majiteľom psov a domácich zvierat, že je vám to jedno, že ich strieľajú na ulici. Normálne to povedzte, povedzte to bez nejakej hanby. A keď si myslíte, že to treba riešiť inak, tak kľudne príďte vy s návrhom zákona o zákaze strieľať domácich miláčikov pred očami detí. Lebo podľa toho, čo ste hovorili, tak asi tak nejak by sa to malo volať. Len som veľmi zvedavý, aké paragrafové znenie vymyslíte. A myslím si, že radšej ste nemali vystúpiť, lebo teraz, keď to pozerajú tí všetci psíčkari, tie státisíce ľudí, tak jediné, čo ste dokázali, je obraz strany SMER, ktorá obhajuje zabíjanie domácich zvierat.
Laurenčík, Milan, podpredseda NR SR (2021-09-21):
Ďakujem veľmi pekne. Prerušujem rokovanie o tomto bode programu. Vážené panie poslankyne, páni poslanci, teraz budeme pokračovať v prerušenej rozprave v prvom čítaní o návrhu poslancov Richarda Takáča, Juraja Blanára, Mariána Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke, je to tlač 654. Prosím pána poslanca Richarda Takáča, aby zaujal miesto určené pre navrhovateľov, a spravodajcu z výboru pre obranu a bezpečnosť pána poslanca Šucu... Pána poslanca Šucu. Máme tu nejakého alternatívneho spravodajcu z výboru pre obranu a bezpečnosť? (Reakcie z pléna.) Skúste ho, prosím vás, zavolať. (Reakcie z pléna.) Vyhlasujem krátku, jednominútovú prestávku. (Minútová prestávka.)
Fecko, Martin, poslanec NR SR (2014-02-05):
Ďakujem pekne, pán kolega. Mňa pri tvojom vystúpení napadla jedna myšlienka, ktorú som dlho nevedel definovať, čo robia politici. A ako tu prišiel Braňo Škripek, tak hneď v svojom prvom vystúpení to definoval a definoval to asi tak, že v politike dochádza k vykrádaniu obsahu významu slov. A teraz to premosťujem, že to je aj v reálnom živote, aj v tomto zákone, ktorý predkladáme a chceme ho teda novelizovať, novelu zákona o reklame, že aj v bežnom živote dochádza k vykrádaniu obsahu významu slov. Pýtam sa, čo je cena? Ako je daná? Ako si ju bežný človek môže predstaviť, čo vlastne mi ponúka? O čom svedčí? Ja tvrdím, že je to o poctivosti podnikateľa, verím, že nie podnikavca. Ďakujem pekne.
B. Bugár, podpredseda NR SR: (2005-06-23):
Vážené panie poslankyne, vážení páni poslanci, budeme pokračovať v prerušenom rokovaní o návrhu skupiny poslancov Národnej rady Slovenskej republiky  na vydanie zákona, ktorým sa mení zákon č. 725/2004 Z. z. o podmienkach prevádzky vozidiel v premávke na pozemných komunikáciách , tlač 1088. Rokovanie o tomto návrhu zákona sme prerušili po jeho odôvodnení poslancom Polkom, ktorého súčasne prosím, aby zaujal miesto určené pre navrhovateľov. Dávam slovo spoločnému spravodajcovi z výboru pre hospodárstvo, privatizáciu a podnikanie pánovi poslancovi Janišovi, aby informoval Národnú radu o výsledku prerokovania tohto návrhu vo výboroch. Nech sa páči.
Glváč, Martin, podpredseda NR SR (2016-06-15):
Ďakujeme, pán minister. Dávam slovo spoločnému spravodajcovi z výboru pre financie a rozpočet poslancovi Petrovi Náhlikovi a prosím ho, aby podal správu o výsledku prerokovania materiálu vo výboroch Národnej rady. Nech sa páči.
Huba, Mikuláš, poslanec NR SR (2013-09-18):
V prvom rade chcem povedať, že patrím k tej malej menšine v tomto parlamente, ktorá nebola nikdy súčasťou vládnej koalície, ba ani žiadnej strany či hnutia, a preto sa na pingpong okolo privatizácie SPP alebo kauzy Gorila môžem pozerať ako nestranný divák. Nie však natoľko nestranný, aby mi bolo jedno, čo sa deje s touto krajinou, ako sa tuneluje, rozkráda a devastuje. A teraz mi dovoľte nadviazať na filozofický tón môjho predrečníka a povedať pár slov z takého uhla pohľadu, z akého sa na dnešnú tému nepozrie zrejme nikto. Dávno pred pamätnou návštevou istej jachty v inkriminovanom čase, ktorá medzičasom zľudovela, som na prepojenie pána R. F. a jeho vtedajšej vlády s finančnou skupinou „Ja a Ty“ verejne upozorňoval v súvislosti s tragédiou Tatranského národného parku. K poznaniu o koalícii týchto dvoch subjektov som nedospel na základe nejakých tajných zmlúv, ale na základe toho, čo slovenská vláda v roku 2006 – 2010 umožnila developerom na území TANAP-u a jeho ochranného pásma. Od bezprecedentných čistiek v štruktúrach Správy Tatranského národného parku, Národného parku Nízke Tatry i celej Štátnej ochrany prírody Slovenskej republiky cez pokus o zrušenie ministerstva životného prostredia až po priamu či nepriamu podporu obrovskej devastácie oboch tatranských národných parkov, alebo takých podujatí na ich území, ako bolo konské pólo na Štrbskom plese a podobne. To isté, len v ružovom, sa v tom istom čase odohrávalo v Národnom parku Nízke Tatry, a to všetko prevažne v réžii istej finančnej skupiny a s tichou podporou istej vlády. Ďakujem.
M. Číž, podpredseda NR SR: (2009-06-23):
S reakciou na faktickú poznámku sa hlási pán poslanec Janiš.
Grendel, Gábor, podpredseda NR SR (2022-03-23):
Nie, aha dobre, tak pardon, ospravedlňujem sa.
Krajniak, Milan, poslanec NR SR (2016-04-26):
Pán minister Kaliňák povedal na úvod svojho vystúpenia, že sa nezníži k osobným útokom a minútu po tom osobne osočil pani podpredsedníčku parlamentu Nicholsonovú nepravdivo. (Reakcie z pléna.) Nepravdivo. Takže ja by som ho chcel vyzvať, aby sa ospravedlnil. Po druhé. Pán minister Kaliňák povedal, že on nikdy by neriešil nejaké trestnoprávne prípady na tlačovkách. Len by som sa chcel opýtať, pán minister, s pánom premiérom Ficom k tlačovke Malinová tam sedel ako minister vnútra kto? Na tlačovke, verejnej. Po tretie. Povedali ste vo svojom príhovore, že opozícia nikdy vládu nepochváli. Naopak, táto opozícia tu chrlí iba síru a lávu na vládu, opäť lož. Celá opozícia dnes jednotne pochválila programové vyhlásenie vlády v oblasti obrany a dokonca pochválila pána ministra obrany Gajdoša. To sme tu urobili verejne všetci. No a povedali ste tiež, v čom všetkom je dobré, aby vláda pokračovala alebo držala kontinuitu. Tak ja vidím jednu kontinuitu, ktorú by SMER mohol dodržiavať a ktorej by som sa veľmi potešil. Za posledné štyri roky klesol počet poslancov SMER-u o 34, z 83 na 49. Ja držím palce SMER-u, aby v tejto kontinuite pokračoval, aby v budúcom parlamente vás bolo 15. Ďakujem pekne. (Potlesk.)
Gröhling, Branislav, minister školstva, vedy, výskumu a športu SR (2022-06-23):
Pán predseda, môžem?
Hraško, Igor, poslanec NR SR (2012-10-17):
Ďakujem pekne, pani predsedajúca, ďakujem pekne kolegovi Zajacovi a takisto aj predrečníkovi kolegovi Chrenovi, ktorý predniesol naše spoločné pozmeňovacie návrhy, a dúfam, že sa všetci k nim postavia konštruktívne, nie politicky, a dúfam takisto, že nám ich podporia. Ďakujem pekne.
Laššáková, Jana, podpredsedníčka NR SR (2014-11-08):
Pán poslanec Kaník, nech sa páči.
Hlina, Alojz, poslanec NR SR (2014-12-09):
Ďakujem veľmi pekne a ďakujem aj v zásade za podporenie tohto návrhu, čo si u legendy pani Žitňanskej, čo sa týka takýchto vecí, cením. Ja ešte, myslím, že to už aj pomaly má kolega môj, teda asistent, ja som dal robiť Košice a Bratislavu za volebné obdobie, že koľko vecí teda bolo v predaji alebo v nájme a koľko z toho šlo hodné osobitného zreteľa. Už teraz viem povedať, že to bude obludné, hej? Proste tam je hodne osobitného zreteľa všetko, no. A to je to, len ja v zásade nemôžem reagovať na kolegov vo faktickej. Niekedy mi je ľúto, že či vôbec má zmysel tu predkladať zákony, keď neviete, čo predkladám. Naozaj tak v záverečnom slove sa to pokúsim ešte raz, lebo keby si niektorí kolegovia dali tú prácu a prečítali to, čo predkladám, tak potom nemôžu vo faktickej povedať to, čo povedali, hej, lebo to znamená, tým sa aj proste jasne preukázalo, že len tak ad hoc strieľajú do toho z boku a to mi je ľúto, lebo potom vám tá aj snaha príde nazmar, potom sa aj reči šíria, že to nie je dobré, ale pritom stačí tak málo, prečítať si nejakých 5 – 6 viet, aby si človek vedel spraviť o tom predstavu, aby vedel teda a môžeme to cizelovať, ale keď nevieme ani, nedáme si tú prácu, že prečítam si to, lebo to je aj výrazom možno takej úcty k tomu, tak to sa potom ťažko robí, no.
J. Brocka, poslanec: (2001-10-24):
I. Presperín, podpredseda NR SR: Áno. Prosím, v zmysle rokovacieho poriadku, samozrejme, je takáto možnosť jasná. Pán poslanec Cuper s procedurálnym návrhom s tým ešte predtým, že poviem, že budeme hlasovať o jednotlivých bodoch programu, ktoré sme neodhlasovali ešte z predchádzajúceho týždňa, potom dáme prestávku k hlasovaniu o informácii, ktorú predniesol pán predseda vlády. Pán poslanec Cuper má slovo. J. Cuper, poslanec: Áno. Ďakujem, pán predsedajúci. Ja chcem podať procedurálny návrh, aby sa zrealizoval ten pôvodný návrh, aby vystúpil zástupca Úradu jadrového dozoru na tejto schôdzi pred hlasovaním, pretože nás presvedčil aj pán Dzurinda, že sám nevie, čo je obsahom tejto zmluvy, že skočil zasa ako žaba do konopy a teraz mu zachraňujete vy jeho pozíciu a pozíciu vlády, aby nebola spochybnená parlamentom. Ale je to na úkor občanov Slovenskej republiky a my máme právo vedieť a občania tiež majú právo vedieť o tom, o čom má byť táto zmluva, za akých podmienok sa má vypnúť Jadrová elektráreň v Jaslovských Bohuniciach, lebo inak naozaj bude treba vypnúť asi pána Dzurindu. Ďakujem. I. Presperín, podpredseda NR SR: Páni poslanci, hlasujte o tomto návrhu pána poslanca Cupera. Hlasujte o tom, aby vystúpil pán predseda úradu alebo zástupca úradu. Nech sa páči, hlasujte o tomto návrhu. Napriek tomu, že ho pán poslanec Cuper inak formuloval, ako sa vyjadril, odhlasujeme ho ešte raz, nech sa páči. Hlasujte. (Hlasovanie.) Prítomných poslancov v rokovacej sále je 111, za 41, proti 36, zdržalo sa 17, nehlasovalo 17. Návrh pána poslanca Cupera nebol schválený. Ďalej s procedurálnym návrhom vystúpi pani poslankyňa Tóthová. (Ruch v sále.) Prosím pokoj v rokovacej sále.
Martvoň, Anton, poslanec NR SR (2014-04-03):
Ďakujem pekne. Pán poslanec Huba, v prvom rade chcem uviesť, ja som tú Kolibu kritizoval ako takú, aj strana SMER. To je prvý moment. Druhý moment, stromy, ktoré tvoria historický ráz krajiny okolo ciest, majú nad 80 cm každý z nich priemer, a treba na to osobitné povolenie. To každý, kto sa prešiel peši okolo cesty a neletel okolo tej cesty na bavoráku asi ako pán Viskupič, tak to vie. Po ďalšie. Mňa ide kritizovať pán Viskupič, ten, ktorý si nevšimol okrem európskeho stromu roka, že tu je ešte plno európskych iných dní a na ktorých sa ani neukázal, len zrazu, keď kandiduje do Európskeho parlamentu, vybral si jeden európsky deň, a teraz všetkým vykrikuje, že tam ostatní neboli. Čiže ako je to dosť úsmevné. (Prerušenie vystúpenia predsedajúcou.)
Paška, Pavol, predseda NR SR (2013-02-13):
(Hlasovanie.) 140 prítomných, 79 za, 56 proti, 5 sa zdržali. Schválili sme novelu vládneho návrhu zákona č. 25 o verejnom obstarávaní. Pán poslanec Jasaň uvedie v prvom čítaní hlasovanie o návrhu skupiny poslancov, ktorým sa mení a dopĺňa zákon č. 461 o sociálnom poistení, je to tlač 363. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 363.)
Zmajkovičová, Renáta, podpredsedníčka NR SR (2012-12-17):
Dobre. Pán poslanec Matovič sa vzdáva vystúpiť, možnosti vystúpiť v rozprave. O slovo požiadal spravodajca, vystúpiť v rozprave. Nech sa páči.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 130 poslancov, za 98, proti žiadny, zdržalo sa 32. Konštatujem, že tento návrh sme schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, tlač 977, bod 27 schváleného programu. Dávam slovo spravodajkyni, ktorú určil navrhnutý gestorský výbor pre zdravotníctvo a predsedníčke tohto výboru, pani poslankyni Jane Bittó Cigánikovej, aby hlasovanie uviedla. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 977.)
Vážny, Ľubomír, podpredseda vlády SR pre investície (2014-11-08):
Ďakujem. Už som zadriemaval, ale zase ste ma prebudili trošku, pán poslanec Zajac. Môžem komentovať veľmi dlho vaše lacné diaľnice, čo ste chceli urobiť a čo ste za sebou zanechali, uvedomte si to, prosím vás, vy nemáte právo otvoriť si ústa. Zanechali ste spálenú zem predsa, 2 500 zamestnancov zo stavebného sektora vypadnutých, 50-percentný pokles tržieb v stavebníctve, celý strapec krachujúcich subdodávateľov. A tu obhajujete toto, prosím vás? To je úplný nezmysel. Poviem dokonca, štyria mŕtvi v Kurimanoch, to je zmysel vašich lacných diaľnic. (Potlesk.) A toto je už úplne na vytočenie. A potom farizejsky predvádzate, že takáto (rečník naznačuje rukami) debniaca mostová konštrukcia tam mala byť. Áno, ale tá bola použitá na R1 a stála 1,5 mil. eur. A vy ste im tam dali 15-tisíc, za 15-tisíc nekúpite 1,5 mil., pozor, zamyslite sa nad tým. Zamyslite sa nad tým, čo tu tárate. (Výkriky v sále.)
V. Veteška, podpredseda NR SR: (2004-05-21):
Takže prvému zapnite mikrofón pánovi poslancovi Čížovi.
M. Číž, podpredseda NR SR: (2009-10-29):
(Hlasovanie.) Prítomných 132 poslancov, za 56 poslancov, proti 68 poslancov, zdržalo sa 8 poslancov. Tento návrh poslanca z rozpravy sme neschválili.
P. Paška, predseda NR SR: (2008-11-06):
(Hlasovanie.) 128 prítomných, 77 bolo za, 51 sa zdržalo. Konštatujem, že sme schválili vládny návrh zákona o poplatku za udržiavanie patentu . Teraz pani poslankyňa Laššáková uvedie hlasovanie o návrhu uznesenia k návrhu na vyslovenie súhlasu Národnej rady s Európskym dohovorom o odškodňovaní obetí násilných trestných činov. Je to tlač 707.
Hrnčiar, Andrej, podpredseda NR SR (2017-09-05):
Pán poslanec Baláž.
Hrušovský, Pavol, podpredseda NR SR (2010-10-13):
Pán poslanec Petrák.
Liba, Peter, poslanec NR SR (2023-03-22):
Ďakujem za slovo. Vážené pani poslankyne, vážení páni poslanci, Výbor Národnej rady pre hospodárske záležitosti ma určil za spravodajcu k návrhu poslancov Národnej rady Petra Kremského a Mareka Krajčího na vydanie zákona, ktorým sa mení a dopĺňa zákon č. 254/1998 Z. z. o verejných prácach v znení neskorších predpisov (tlač 1489). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 26. apríla 2023 a v gestorskom výbore do 28. apríla 2023. Pán predsedajúci, otvorte, prosím, všeobecnú rozpravu.
Svrček, Miloš, poslanec NR SR (2023-06-22):
Ďakujem pekne za slovo. Ja na margo tohto vystúpenia ešte by som reagoval aj na všeobecnú otázku, že čo sa sleduje tými pozmeňujúci návrhmi, pretože aj ja som dával pozmeňujúci návrh v úvode. A pozmeňujúci návrh bol aj prekonzultovaný s ministerstvom spravodlivosti, ktorý som predložil, takže nemal by som mať informáciu o tom, že by tam bolo niečo problematické, ale v tomto pozmeňováku nejde o akékoľvek financovanie dlžníka, ale o financovanie bankami. Čiže tento pozmeňovák, ktorý bol aj predložený, bol zacielený na bankový sektor. A ak raz banka financuje dlžníka, tak nemôže byť z toho titulu automaticky spriaznená osoba. Ono už v súčasnosti platí, že ak je veriteľom banka, tak sa nezapisuje z tohto titulu do registra partnerov verejného sektora podľa § 9 ods. 4 platného znenia zákona. Čiže toľko len na dovysvetlenie a chápem tiež tvoje vystúpenie, že je tu veľa pozmeňujúcich návrhov, ja čo sa môžem k svojmu povedať, tak bol prekonzultovaný s ministerstvom spravodlivosti a sčasti ma už aj predbehol môj predrečník, čo sa týka rozširovania pozmeňujúcimi návrhmi pôvodného legislatívneho návrhu, je to možné, takže môžme sa baviť len o tom, že či to je s politickou podporou, alebo či nie je. To už závisí od výsledku hlasovania. Len toľko, ďakujem.
V. Veteška, podpredseda NR SR: (2004-09-08):
D. Bollová, poslankyňa: Ďakujem, pán podpredseda. Myslím si opäť, že tento návrh má svoje miesto. Z jednoduchého dôvodu. Poslancov do Európskeho parlamentu sme my vysielali, aby informovali v europarlamente o našej krajine a o nás. A myslím si, že niežeby sme im mali dovoliť sem vstúpiť, ale mali by sme si ich sem pozývať, aby nám referovali, čo sa tam o nás vie a čo tam pre tento štát urobili. Takže nevidím žiaden dôvod, prečo by sme mali roztrhnúť vzťahy so 14 ľuďmi, ktorí tu dva roky pracovali, teraz sme im dali nejakú úlohu, plnia nejaké poslanie a nás vôbec, vážení, nezaujíma, ako ho plnia? Takže my tento zákon alebo tento návrh určite podporíme. Ďakujem.
Kuffa, Štefan, poslanec NR SR (2020-05-15):
Ďakujem za slovo. To je faktom, že nikdy nikto nevie, kedy bude práve potrebovať pomoc a pomoc a odkázanosť na druhých. Dovolím si povedať, že práve telesne postihnutí vozičkári stále patria k marginalizovanej skupine. U nás na Slovensku je to ešte stále dosť vypuklé vidieť, a to je presne aj tá bezbariérovosť, ktorá nám chýba. Ale aj v uliciach mesta hneď, to nie sú len tie budovy, verejné budovy, ale aj ulice a mestá. Myslím si, že táto skupina ľudí stále nevie sa dostať možno voľne a bez pomoci druhých, aby prekonala tie, všetky tie bariéry, nechcem povedať všetky mestá, ale mnohé mestá také na Slovensku sú, kde jednoducho potrebujú veľkú asistenciu. Čo mám priateľov a známych, ktorí sú vozičkári, viem aj to podľa nich, že chcú si maximálne urobiť všetko sami a obslúžiť seba samých, nakoľko to dokážu. Tú asistenciu tých druhých ľudí prijímajú už naozaj len v nevyhnutných prípadoch, kedy si nevedia pomôcť. Spomenuté bolo tu tiež, taký veľmi vážny problém, ktorý tuná je, a to sú vozičkári, resp. pacienti, ktorí sú napojení na pľúcny ventilátor a sú odkázaní na, minimálne na tri prístroje, je faktom to, že ARO je to, kde prijíma akútne stavy týchto pacientov a pre dlhodobý proces naozaj na Slovensku neexistuje priestor taký, kde by to tak títo ľudia mohli sa ocitnúť. Čo čiastočne to supluje na Slovensku, tak na pľúcnych ventilátoroch sú napojení pacienti práve v hospicových zariadeniach, možno toto neviete práve, pani komisárka, ale to sú tie pre... (Prerušenie vystúpenia časomerom.)
Hrnčiar, Andrej, podpredseda NR SR (2017-02-08):
Pán poslanec, musíte reagovať na predrečníka.
Zmajkovičová, Renáta, podpredsedníčka NR SR (2014-07-10):
Ďakujem, pán minister. Poprosím, ďalšiu otázku položil pán poslanec Jozef Mikloško podpredsedovi vlády Slovenskej republiky pre investície Ľubomírovi Vážnemu a otázka znie: „Nemohli by sa na revitalizáciu centier obcí, rekonštrukcií škôl a škôlok, stavby domovov sociálnych služieb, budovanie športových zariadení a tak ďalej vypracovávať vzorové projekty, takže by nebolo nutné použiť služby agentúr a platenie provízií za ne?“ Nech sa páči, pán podpredseda.
Martinák, Ľuboš, poslanec NR SR (2013-09-11):
Vážená pani predsedajúca, pán minister, panie poslankyne, páni poslanci, vážení ostatní prítomní, Národná rada Slovenskej republiky uznesením č. 670 z 20. júna 2013 pridelila vládny návrh zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony na prerokovanie týmto výborom: – Ústavnoprávnemu výboru Národnej rady Slovenskej republiky a – Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako ich máme v časti IV v spoločnej správe vrátane odporúčaní gestorskému výboru. Gestorský výbor odporúča hlasovať o bodoch spoločnej správy nasledovne: O bodoch spoločnej správy 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony, schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony vo výboroch Národnej rady Slovenskej republiky v druhom čítaní, bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 173 z 3. septembra 2013. V citovanom uznesení výboru ma poveril ako spoločného spravodajca, spravodajcu predložiť Národnej rade Slovenskej republiky spoločnú správu výborov a splnomocnil ma podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, skončil som. Prosím, otvorte rozpravu.
Počiatek, Ján, minister dopravy, výstavby a regionálneho rozvoja SR (2013-03-13):
Ďakujem za slovo. Vážená pani predsedajúca, vážené dámy, vážení páni, na dnešné rokovanie predkladám návrh zákona o Štátnom fonde rozvoja bývania. Bytová politika je dôležitou súčasťou hospodárskej politiky tejto vlády, čo jasne pomenúva aj Programové vyhlásenie vlády Slovenskej republiky. Cieľom tohto návrhu je vytvoriť efektívnejšie legislatívne podmienky a zamerať podporu najmä na obstaranie nájomných bytov a obnovu bytových domov. Zásadnou zmenou v porovnaní s teraz platným znením zákona o Štátnom fonde rozvoja bývania je vytvorenie podmienok pre vstup súkromného sektora do oblasti sociálneho nájomného bývania. Výhodný úver na obstaranie nájomných bytov budú môcť získavať aj iné právnické osoby než obce. Aj v tomto procese je však nevyhnutná spolupráca so samosprávou. Ďalšou významnou zmenou je nastavenie parametrov podpory (výška podpory, výška úrokovej sadzby, lehota splatnosti úveru) tak, aby vlastníci bytového fondu boli motivovaní k riešeniu komplexnej obnovy bytových domov. Cieľom je dosiahnuť stav, aby sa popri zatepľovaní obnovovali aj potrebné technické zariadenia v domoch, ako sú rozvody vody, plynu, elektriny alebo výťahy. Do oblasti obnovy podpory sa presúva odstraňovanie systémových porúch. Tu teda dochádza k zmene systému podpory z dotačnej na úverovú. V súlade s programovým vyhlásením vlády sa dotvárajú tiež podmienky na zefektívnenie využitia nástrojov finančného inžinierstva JESSICA v Štátnom fonde rozvoja bývania, čím sa umožní použitie prostriedkov zo štrukturálnych fondov Európskej únie aj v novom programovom období vo forme výhodných úverov na zatepľovanie bytových domov. V neposlednom rade ministerstvo pristúpilo k zjednodušeniu procesu podávania žiadostí na obstaranie nájomných bytov, nakoľko žiadosť o poskytnutie dotácie z ministerstva dopravy, výstavby a regionálneho rozvoja a žiadosť o poskytnutie úveru zo Štátneho fondu rozvoja bývania sa budú odteraz predkladať na jednom mieste. Tento návrh zákona bol pripravený v úzkej spolupráci s územnou samosprávou, profesijnými organizáciami, akademickou obcou a ďalšími odborníkmi z danej oblasti. Ďakujem za slovo, skončil som.
Sulík, Richard, predseda NR SR (2011-02-02):
Ďakujem. Pán poslanec Jahnátek.
Panáček, Milan, poslanec NR SR (2016-06-16):
Ďakujem pekne za slovo. Ďakujem pani kolegyni, že faktograficky vyčíslila alebo teda vymenovala technické problémy, ktoré by táto norma v prípade schválenia priniesla. Ja si myslím, že pokiaľ majú navrhovatelia reálny záujem to riešiť, napríklad teda pochopil som z toho, že je to otázka alebo situácia v Banskej Bystrici, tak dá sa to vyriešiť veľmi rýchlo pri rokovaní mestského zastupiteľstva príslušným teda prijatím či už rokovacieho poriadku komisií alebo teda uznesením už zastupiteľstva, ktoré reálne vyrieši tento problém, a nebude potrebná takáto vytrhnutá zmena zákona. Ďakujem pekne.
Gyimesi, Juraj, poslanec NR SR (2020-06-09):
Vážený pán predsedajúci, vážené kolegyne, vážení kolegovia, nebudem robiť žiadne okolky, plne podporujem návrh na zatvorenie obchodov v nedeľu a rovnako tak cíti a si to myslí aj veľká väčšina poslaneckého klubu hnutia OĽANO. Diskusia o tomto návrhu prebieha v médiách a na všetkých frontoch už niekoľko týždňov, preto si myslím, že nič nové vám nepoviem ohľadom argumentov pro alebo argumentov kontra. Snáď by som len chcel zdôrazniť jednu vec, že nie je to výlučne len ideologický nápad, nie je to výlučne ideologický návrh, ale ja by som zaňho hlasoval z toho titulu, že má v sebe veľký sociálny rozmer. Som človek, ktorý pracujúcich, chudobných a zdieraných v tom maloobchode, lebo všetci vieme, aké sú tam výplaty, týchto ľudí budem vždy obhajovať a vždy budem stáť na ich strane. Viem, čo musia títo ľudia znášať v nedeľu, viem, že tam chodiť do tej práce nechcú, ale musia. Pre to, že to nie je ideologický alebo výlučne ideologický návrh, svedčí moja osoba, pretože o mne je možné povedať čokoľvek, len to nie, že som bigotným katolíkom, napriek tomu to podporujem. Ja nevnímam ľudí cez excelovské tabuľky, cez percentá, HDP alebo pokles tržieb v maloobchode. Vnímam ich ako ľudské bytosti, ktoré si zaslúžia mať jeden deň voľna vtedy, kedy si ho budú vedieť naplánovať, a nie vtedy, keď sa im alebo keď im to ich zamestnávateľ umožní. Aj z tohto titulu považujem práve prebiehajúcu diskusiu o zavedení možnosti pracovať v nedeľu alebo nemožnosti za hlúpy, pretože všetci dobre vieme, že takýto zamestnávateľ, vlastne zamestnanec, ktorý odmietne nastúpiť v nedeľu do práce, tak bude automaticky prepustený a dvojnásobne to platí aj v regióne, v ktorom žijem. Vážené dámy, vážení páni, keďže nás viaže koaličná zmluva a keďže náš koaličný partner s tým v zásade nesúhlasí, s takýmto návrhom, žiaľ, za tento návrh ja hlasovať dnes nebudem. Ale verím v to, že sa nám podarí nájsť konsenzus, aby sme takýto návrh pripravili my plne v súlade s koaličnou zmluvou, plne v súlade s nejakými dohodami, ktoré budú vyhovovať všetkým. Ďakujem pekne.
Krištúfková, Petra, poslankyňa NR SR (2017-09-12):
Ďakujem. V rozprave vystúpili dve poslankyne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, poslanec NR SR (2011-06-17):
Ďakujem pekne. Pán predseda, v rámci vášho demokratického ponímania slovenského parlamentu dávam návrh, aby ste rovno na nás opozíciu poslali kukláčov, nech nás vyvedú stadiaľto a nemusíme povedať vôbec nič. Ďakujem. (Potlesk.)
J. Ivančo, poslanec: (2007-12-12):
Pamätám si aj na časy, pán kolega, keď návrhy vládnej koalície podporil aj váš kolega, člen poslaneckého klubu strany SMER  – sociálna demokracia. Pamätám si na tie časy. Ale pamätám si aj na časy, keď mnohí z vašich kolegov vykrikovali z lavíc a domáhali sa svojich práv a veľmi vehementne kričali, ako sa im tu škodí. A k pani poslankyni Vaľovej. Pani poslankyňa Vaľová, ako môžete na vládu, ktorá zaviedla príspevok na dopravu žiakom v hmotnej núdzi, ktorá zaviedla sociálne štipendiá, ktorá zaviedla korunový obed pre ľudí, pre deti, ktoré sú v hmotnej núdzi, ktorá zaviedla príspevok na dopravu do školy pre deti, ktorých rodiny sú v hmotnej núdzi, ako môžete hovoriť o našej vláde, že sme málo sociálni. Čo iné ste zaviedli vy, aby ste boli sociálnejší? Ďakujem pekne. (Potlesk.)
Žiga, Peter, podpredseda NR SR (2024-02-08):
Pán poslanec Tankó.
Blanár, Juraj, podpredseda NR SR (2022-12-05):
Ďakujem, pán spravodajca. Prerušujem rokovanie o tomto bode programu. Teraz budeme pokračovať rokovaním o 57. bode v druhom čítaní návrhu poslancov Miloša Svrčeka a Borisa Kollára, Petra Pčolinského a Ľudovíta Gogu na vydanie zákona, ktorým sa mení a dopĺňa zákon č. 91/2010 o podpore cestovného ruchu, je to parlamentná tlač 1232. Spoločná správa 1232a. Ešte predtým ako by som udelil slovo pánovi navrhovateľovi, ten má procedurálny návrh, takže pán poslanec Svrček, nech sa páči.
Gašpar, Tibor, podpredseda NR SR (2024-10-02):
Ďakujem. Ďalšia v poradí, pani poslankyňa Mesterová, máte slovo.
V. Veteška, podpredseda NR SR: (2007-01-30):
(Hlasovanie.) Prítomných je 144 poslancov, za 82, proti 23, zdržalo sa 38, nehlasoval 1. Konštatujem, že uvedený zákon prerokujeme v druhom čítaní.